Ernst Bergmanni monument
Ernst Bergmanni monument on arstiteadlase, Tartu Ülikooli kasvandiku ja õppejõu, kirurgiaprofessor Ernst Bergmanni mälestuseks loodud mälestussammas, mis asub Tartus Toomemäel. See valmis 1913. aastal. Monumendi autor on saksa kujur Adolf von Hildebrand. Monumendi püstitamiseks moodustati 1907 toimunud 19. Liivimaa arstide päeval vastav komitee: Professor Ernst von Bergmannile mälestussamba püstitamise keskkomitee. Komitee esimees oli Werner Zoege von Manteuffel.